Ummi Rahab
Rahab Salim wacce aka fi sani da Ummi Rahab ko Ummi Takwara (an haifeta a ranar 7 ga watan Afrilu, shekara ta 2004) a garin Kaduna. Ƴar wasan kwaikwayo ce a masana'antar fim ta Kannywood 'yar rawa kuma 'yar talla wacce ta auri Jarumi, Furodusa kuma mawakin Hausa, Lilin Baba.

Farkon Rayuwa 
An haifi Ummi Rahab a ranar 7 ga watan Afrilu, shekara ta 2004 a cikin garin Kaduna dake arewa maso yammacin Najeriya.

Karatu 
Ummi rahab tayi karatun firamare da sakandire a jihar Kaduna, kafin daga baya ta koma garin Kano domin ci gaba da rayuwar ta.

Sana'a 
Ummi Rahab na daga cikin jaruman Kannywood da suka fara taka rawa a wasan kwaikwayo tun suna ƙanana. Ummi Rahab ta fara fitowa a fim tun lokacin tana makarantar firmare, acikin fim din da tayi fice da shi wato "Takwara Ummi". A lokacin tana da shekaru goma a duniya inda ta fito a matsayin diyar Adam A Zango. Ummi Rahab tayi fice a masana'antar fim na Kannywood kuma ta fito a bidiyon waƙoƙin Hausa da dama da suka hada da: Meleri - WUFF Dake.

Iyali
Ranar 18 ga watan yuni, 2022 Ummi Rahab ta auri Lilin Baba.

Mahadar shafukan waje 

 https://www.youtube.com/watch?v=SbZfUvZTf44
 https://www.youtube.com/watch?v=n5wuEY6VlP4

Manazarta 

Haifaffun 2004
 Rayayyun Mutane